Lõputöö kirjutaja meelespea!

* **Teema valik:** On oluline, et valitud uurimisteema oleks seotud mõne olulise geoloogilise või keskkonnatehnoloogilise probleemiga. Lausa suurepärane on, kui valitud teema ühtib ka üliõpilase huvide ja valdkonna hetketrendidega.
* **Hüpotees:** Lõputöö keskmes on alati selgelt sõnastatud uurimisküsimus või hüpotees. See küsimus peaks olema täpselt määratletud, selgelt sõnastatud ja piisavalt oluline, et aidata kaasa geoloogiliste või keskkonnatehnoloogiliste protsesside, ajaloo või nähtuste mõistmisele.
* **Kirjanduse ülevaade:** Oluline samm töö kirjutamisel on kirjanduse ülevaate läbiviimine, et mõista valitud teemaga seotud varasemalt tehtud uuringuid ja teadmisi. See ülevaade aitab asetada uurimistöö konteksti, tuvastada praegustes teadmistes puudujääke ja luua lõputööle tugeva aluse.
* **Materjal ja metoodika:** Üliõpilane kirjeldab peatükis „Materjalid ja meetodid“ selgelt ja üheselt mõistetavalt kõiki meetodeid, mida ta oma uurimisküsimusele vastamiseks kasutab. See hõlmab nii töövahendite kui ka tehnikate ja protseduuride kirjeldamist, mida kasutati töö raames asjakohaste andmete kogumiseks kas siis välitöödel, laboratoorsete analüüside käigus või andmekaeve kaudu.
* **Arutelu ja järeldused:** Üliõpilane tõlgendab uurimistulemusi oma uurimisküsimuse või hüpoteesi vaatepunktist. Tulemusi arutatakse ka olemasoleva kirjanduse kontekstis. Üliõpilane hindab, kas tulemused toetavad tema hüpoteesi, ja kui mitte, siis uurib võimalikke seletusi. Analüüsi ja arutatud tagajärgede põhjal tehakse järeldused.
* **Piirangud ja tulevikusuunad:** Oluline on vajadusel tunnistada ka uuringu piiranguid ja soovitada tulevasi uuringuid. See annab tõestust üliõpilase võimest oma tööd kriitiliselt hinnata ja käimasolevasse teaduslikku diskursusesse panustada.
* **Korrektsus:** Hästi kirjutatud lõputöö näitab üliõpilase oskust oma uurimistööd tõhusalt esitada. Selge ja sisutihe kirjutamine, korralikud tsitaadid ja akadeemiliste standardite järgimine on olulised aspektid, mida arvestatakse töö hindamisel.
* **Isiklik panus:** Kuigi bakalaureusetöö ulatus võib olla väiksem võrreldes kõrgema taseme töödega, peaks see siiski pakkuma valdkonda originaalset teaduslikku panust. See panus võib olla uute arusaamade, meetodite, uudse rakenduse või teadaoleva teema teistsuguse vaatenurga alt käsitlemise kujul.
* **Esitlus ja kaitsmine:** Kasulik on harjutada oma lõputöö kaitsmisettekannet valitud väiksema seltskonna ees auditooriumi ruumis enne ametliku esitlust tegemist hindamiskomisjonile. Sellise harjutamise käigus võib tihti selguda nii mõnigi apsakas esitatavas tekstis või slaididel ning esitluse ajapiirangu ületamine.